gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6555, del 30-06-2011 (2011/7522)

Correcció d'errades en la licitació número SU/15/11. Subministrament d'equipament audiovisual de laboratoris docents.
---------------------------------------------------------------------------------------------------------------------

### Dades del document

Número de DOGV
:   6555

Data del DOGV
:   30-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/7522


Data del document
:   28-06-2011

Organisme emissor
:   Universitat Jaume I de Castelló

Tipus de document
:   Correcció d'errades

Correcció d'errades

 Descriptors 

:   * contracte de subministraments

Correcció d'errades en la licitació número SU/15/11. Subministrament d'equipament audiovisual de laboratoris docents. [2011/7522]  
Advertit un error en l'anunci de licitació per a la contractació del subministrament d'equipament audiovisual de laboratoris docents de la Universitat Jaume I de Castelló de la Plana, expedient SU/15/11, publicat en el Diari Oficial de la Comunitat Valenciana número 6553, de data 28 de juny de 2011, i de conformitat amb el que preveu l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:   
  
1. Procedir a la rectificació d'ofici de l'error existent en els termes següents:   
On diu:   
«4. Pressupost base de licitació: 199.446,00 euros.  
Lot 1) Import net: 99.723,00 euros. Import total: 117.673,14 euros».   
  
Ha de dir:   
«4. Pressupost base de licitació:   
Lot 1) Import net: 99.723,00 euros. Import total: 117.673,14 euros».   
2. Publicar aquesta rectificació en el Diari Oficial de la Comunitat Valenciana.   
3. La present correcció no modifica el termini de presentació d'ofertes. El termini de presentació d'ofertes finalitza el dia 13 de juliol de 2011.   
  
Castelló de la Plana, 28 de juny de 2011.- El rector, p. d. (Resolució de 15.06.2010) el gerent: Antonio Montañana Riera.
Diari Oficial de la Generalitat Valenciana


Sumari del DOGV 6460, del 15-02-2011 (2011/1655)

RESOLUCIÓ de 4 de febrer de 2011, de la Universitat de València, per la qual nomena Carlos María Solano Vercet professor titular d'universitat, de l'Área de coneixement Medicina.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/1655


Data del document
:   04-02-2011

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 4 de febrer de 2011, de la Universitat de València, per la qual nomena Carlos María Solano Vercet professor titular d'universitat, de l'Área de coneixement Medicina. [2011/1655]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València, d'1 de setembre de 2010 (BOE 10 de setembre de 2010), per a la provisió de la plaça número 1345,de professor titular d'universitat (concurs núm. 75/2010), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Carlos María Solano Vercet professor titular d'universitat, de l'Área de coneixement Medicina, adscrita al departament Medicina.  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
València, 4 de febrero de 2011.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6627, del 10-10-2011 (2011/9349)

Notificació de la sentència dictada en el rotlle d'apel·lació número 241/2011.
------------------------------------------------------------------------------

### Dades del document

Número de DOGV
:   6627

Data del DOGV
:   10-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9349


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 241/2011. [2011/9349]  
Eugenia Rosa Martín Landete, secretària de la Secció Sisena de l'Audiència Provincial de València,   
Certifique: que en el rotlle d'apel·lació civil número 000241/2011, dimanant del judici ordinari 000341/2009, del Jutjat de Primera Instància i Instrucció número 6 de Paterna, consten els particulars amb el tenor literal següent:  
«Sentència número 331  
Presidenta  
María Mestre Ramos  
Magistrats:  
María Eugenia Ferragut Pérez.  
José Francisco Lara Romero.  
València, 26 de maig de 2011  
La Secció Sisena de l'Audiència Provincial de València, integrada per les persones indicades més amunt, ha vist aquest recurs d'apel·lació interposat contra la Sentència de data 24 de setembre de 2010, dictada en les actuacions de judici ordinari número 341/2009, tramitades pel Jutjat de Primera Instància número 6 de Paterna. Han sigut parts en el recurs, com a apel·lant, la part demandant Eliseo Lafuente Rodríguez, representat per Belén Oliva Moreno, procuradora dels tribunals, i assistit per Rafael Valldecabres Ortiz, lletrat; i, com a apel·lades, les parts demandades Promociones Bostronzo, SL, representada per Elvira Canet Castellá, procuradora dels tribunals, i defensada per José Luis Gonzálvez Castillo, lletrat. I la demandada Valtevi Promociones, SL, que no ha comparegut en aquesta alçada. És ponent José Francisco Lara Romero, que expressa el parer del tribunal.  
  
Disposem  
1. Estimem el recurs interposat per Eliseo Lafuente Rodríguez.  
  
2. Revoquem parcialment la sentència impugnada, en el sentit de fixar en 180.000 euros la quantitat objecte d'indemnització, i imposem a la part demandada el pagament de les costes generades en primera instància.  
3. No fem imposició expressa de les costes d'aquesta alçada.  
4. Torneu a la part recurrent el dipòsit constituït en el seu moment per a recórrer.  
Aquesta sentència es ferma. Quan pertoque, torneu al jutjat de procedència les actuacions originals, amb el certificat d'aquesta resolució perquè s'execute i es complisca.   
Aquesta és la nostra sentència, que pronunciem, manem i firmem».  
El que s'ha transcrit més amunt confronta bé i fidelment amb l'original, al qual em remet. I perquè així conste, a petició de la procuradora Belén Oliva Moreno, i a l'efecte que es publique en el Diari Oficial de la Comunitat Valenciana, expedisc i firme aquest edicte.  
  
València, 20 de setembre de 2011.- La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 6636, del 24-10-2011 (2011/10461)

Informació pública de la pèrdua de la carta de pagament de la fiança número 462005M34.
--------------------------------------------------------------------------------------

### Dades del document

Número de DOGV
:   6636

Data del DOGV
:   24-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10976


Organisme emissor
:   Conselleria d'Hisenda i Administració Pública

Tipus de document
:   Anunci

Informació pública de la pèrdua de la carta de pagament de la fiança número 462005M34. [2011/10558]  
A causa de la pèrdua de l'original de la carta de pagament de la fiança núm. 462005M34 per import de 1.168,25 euros, a nom d'Energysa, SL, C67096006, a favor de la Universitat Politècnica de València.   
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Hisenda i Administració Pública. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
  
  
València, 7 d'octubre de 2011.- La directora territorial: Pilar Morant López.
Diari Oficial de la Generalitat Valenciana


Sumari del DOGV 6578, del 02-08-2011 (2011/8284)

Informació pública de l'acta de notorietat per a la inscripció d'excés de cabuda d'una finca urbana al terme municipal de la Pobla Llarga.
------------------------------------------------------------------------------------------------------------------------------------------

### Dades del document

Número de DOGV
:   6578

Data del DOGV
:   02-08-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8284


Organisme emissor
:   Notaria de Pablo Noguera Peñalva

Tipus de document
:   Anunci

Informació pública de l'acta de notorietat per a la inscripció d'excés de cabuda d'una finca urbana al terme municipal de la Pobla Llarga. [2011/8284]  
Pablo Noguera Peñalva, notari d'Alberic i del Col·legi de València, faig constar:   
Que en data 22 de juny de 2011 s'ha iniciat la tramitació en la meua notaria, a instàncies de Miguel Planes García, una acta de notorietat per a la constatació d'un excés de cabuda, amb l'objecte d'acreditar que la següent finca té una superfície de dos-cents cinquanta-dos metres quadrats (252 m²):   
Urbana. Casa en la Pobla Llarga (València), carrer Vall, número 69, abans carrer Calvo Sotelo. Amb una superfície de cent vint metres quadrats (120 m²), dels quals seixanta metres quadrats (60 m²) ocupa la part edificada i la resta la no edificada o corral descobert, composta de planta baixa amb habitacions i corral descobert i d'un pis alt destinat a graner. Limita: pel front, amb el carrer indicat; per la dreta, amb la casa de Pascual Boluda; per l'esquerra, amb la d'Asunción Bonastre; i per darrere, amb terres de Pascual Flores Benavent, séquia al mig.   
  
Referència cadastral: 0373075VQ6952V2359BX.   
Consta la seua inscripció en el Registre de la Propietat d'Alberic, al tom 1334, llibre 145, foli 190, finca registral número 1347 de la Pobla Llarga, inscripció 6a.   
Títol d'adquisició. Pertany a Miguel Planes García i a Vicenta Planes García, a parts iguals indivises, mitjançant l' escriptura d'herència atorgada a Villanueva de Castellón, en data 28 d'octubre de 2008, davant del seu notari Jesús-Florencia Sanz Larrosa.   
Cosa que faig constar a qualsevol persona que poguera tindre algun dret o interés sobre la finca, perquè faça les manifestacions oportunes en el termini de 20 dies; les quals podrà efectuar al meu despatx situat a Alberic, carrer Séquia Reial del Xúquer, número 2, 3r.   
  
Alberic, 27 de juny de 2011.- El notari: Pablo Noguera Peñalva.
Diari Oficial de la Generalitat Valenciana


Sumari del DOGV 6449, del 31-01-2011 (2011/772)

Informació pública de la modificació de planejament número 8 del PGOU de Moixent.
---------------------------------------------------------------------------------

### Dades del document

Número de DOGV
:   6449

Data del DOGV
:   31-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/772


Data del document
:   17-01-2011

Organisme emissor
:   Ajuntament de Moixent

Tipus de document
:   Anunci

Descriptors 

:   * Moixent
    * administració local
    * pla d'urbanisme

Informació pública de la modificació de planejament número 8 del PGOU de Moixent. [2011/772]  
El Ple de l'Ajuntament, en sessió extraordinària celebrada el 27 de juliol de 2010, va acordar sotmetre al tràmit d'informació pública la modificació número 8 del vigent Pla General d'Ordenació Urbana.  
L'esmentada modificació té com a objecte obtindre una superfície de 765 m² d'ús educatiu docent, i per a això, es projecta:  
· Canviar l'ús de l'extrem nord (532 m²) de la dotació pública estructural d'ús esportiu de la piscina (espai exterior a aquesta), que passa a ús educatiu docent.  
· Classificar com a dotació pública estructural d'ús educatiu docent una part (233 m²) de l'espai de jardí residual (no computable) annex al viari.   
Cosa que es fa pública per a general coneixement i efectes, i se significa a aquest respecte que, durant el termini d'un mes, comptat a partir de l'endemà de la publicació d'aquest anunci en el Diari Oficial de la Comunitat Valenciana, totes les persones físiques i jurídiques, encara que no tinguen la condició d'interessades, podran consultar l'esmentada modificació de planejament urbanístic i presentar per escrit, en aquest Ajuntament, tant les seues al·legacions com els suggeriments, informes i qualssevol altres documents que estimen oportú aportar en relació amb la modificació de què es tracta.  
La consulta de la documentació que s'integra en l'esmentada modificació de planejament podrà realitzar-se en el Departament d'Urbanisme d'aquest Ajuntament (plaça Major, núm. 1), en dies laborables i de 10.00 a 14.00 hores.  
En previsió de la possibilitat de supòsits regulats en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present anunci servix com a notificació als interessats amb domicili desconegut.  
Moixent, 17 de gener de 2011.- L'alcalde: Vicente Dubal Bon.
Diari Oficial de la Generalitat Valenciana


Sumari del DOGV 6458, del 11-02-2011 (2011/1400)

Resolució de 31 de gener de 2011, de la Conselleria de Governació, per la qual s'anuncia adjudicació del contracte de servici d'informatització del sistema de recollida, procés i difusió de la informació corresponent a les eleccions a les Corts Valencianes de 2011.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6458

Data del DOGV
:   11-02-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/1400


Data del document
:   31-01-2011

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Resolució de 31 de gener de 2011, de la Conselleria de Governació, per la qual s'anuncia adjudicació del contracte de servici d'informatització del sistema de recollida, procés i difusió de la informació corresponent a les eleccions a les Corts Valencianes de 2011. [2011/1400]  
1. Entitat adjudicadora  
a) Organisme: Generalitat Valenciana. Conselleria de Governació.  
b) Dependència que tramita l'expedient: Secretaria General Administrativa.  
c) Número d'expedient: CNMY11/DGCDEPA/04.  
d) Adreça d'Internet del perfil del contractant: .  
2. Objecte del contracte  
a) Tipus: servicis.  
b) Descripció: servici d'informatització del sistema de recollida, procés i difusió de la informació corresponent a les eleccions a les Corts Valencianes de 2011.  
c) Lot: no se n'admeten.  
d) C.P.V: 72222200-9.  
e) Acord marc: no escau.  
f) Sistema dinàmic d'adquisicions: no escau.  
g) Mitjà de publicació de l'anunci de licitació: en el DOUE núm. 2010/S221-338768, BOE núm. 279 i DOCV núm. 6401.  
h) Data de publicació de l'anunci de licitació: 13 de novembre de 2010, 18 de novembre de 2010 i 19 de novembre de 2010, repectivament.  
3. Tramitació, procediment i forma d'adjudicació  
a) Tramitació: urgent.  
b) Procediment: procediment obert.  
4. Pressupost base de licitació  
a) Import net: 1.016.949,15 euros. IVA (18%) 183.050,85 euros.  
b) Import total: 1.200.000,00 euros.  
5. Adjudicació  
a) Data: 18 de gener de 2011.  
b) Contractista: Indra Sistemes, SA.  
c) Import d'adjudicació: import net: 833.898,31 euros, IVA 18%:150.101,70 euros. Import total: 984.000,01  
6. Data de formalització del contracte  
8 de febrer de 2011.  
València, 31 de gener de 2011.- El conseller de Governació: Serafín Castellano Gómez.
Diari Oficial de la Generalitat Valenciana


Sumari del DOGV 6567, del 18-07-2011 (2011/8069)

DECRET 84/2011, de 15 de juliol, del Consell, pel qual nomena els membres del Consell Assessor de Radiotelevisió Espanyola a la Comunitat Valenciana.
-----------------------------------------------------------------------------------------------------------------------------------------------------

### Dades del document

Número de DOGV
:   6567

Data del DOGV
:   18-07-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/8069


Data del document
:   15-07-2011

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 84/2011, de 15 de juliol, del Consell, pel qual nomena els membres del Consell Assessor de Radiotelevisió Espanyola a la Comunitat Valenciana. [2011/8069]  
L'article 7.1 de la Llei 3/1984, de 6 de juny, de la Generalitat, de Creació i Regulació del Consell Assessor d'RTVE a la Comunitat Valenciana, estableix que els 13 membres que integren l'esmentat Consell seran designats per les Corts, entre els seus components, a proposta dels respectius grups parlamentaris, i nomenats pel Consell per a la corresponent legislatura.  
El Ple de les Corts, en la sessió del dia 14 de juliol de 2011, ha designat els diputats i les diputades que han de formar part del Consell Assessor d'RTVE a la Comunitat Valenciana.  
En virtut d'això i amb la deliberació prèvia del Consell, en la reunió del dia 15 de juliol de 2011,  
  
DECRETE  
  
Article únic  
Nomenar membres del Consell Assessor de Radiotelevisió Espanyola a la Comunitat Valenciana els següents diputats i diputades de les Corts:  
  
Pel Grup Parlamentari Popular:  
Rosa M.ª Barrieras Mombrú  
M.ª Soledad Linares Rodríguez  
Andrés Ballester Costa  
Yolanda García Santos  
Verónica Marcos Puig  
Jaime Mundo Alberto  
Alicia de Miguel García  
  
Pel Grup Parlamentari Socialista:  
Carmen Ninet Peña  
Josep Lluís Moreno Escrivà  
Dèlia Valero Ferri  
Vicent Esteve Nebot  
  
Pel Grup Parlamentari Compromís:  
Mònica Oltra i Jarque  
  
Pel Grup Parlamentari Esquerra Unida:  
Ignacio Blanco Giner  
  
València, 15 de juliol de 2011  
  
El president de la Generalitat,  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 6456, del 09-02-2011 (2011/629)

Notificació de la sentència dictada en el judici verbal número 2163/2009.
-------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/629


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 2163/2009. [2011/629]  
Miriam Muñoz Peiró, secretària judicial del Jutjat de Primera Instància número 21 de València, mitjançant aquest edicte faig saber:  
Que en aquest Jutjat se segueix el judici verbal amb el número 002163/2009, a instàncies d'Emivasa, representada per la procuradora Desamparados Barber París, i assistida per un lletrat, contra Salvador Benavent Almarcha, sobre la reclamació d'una quantitat, en què la secretària Miriam Muñoz Peiró ha disposat en el dia de hui notificar la sentència dictada en aquestes actuacions al demandat que està en parador ignorat, Salvador Benavent Almarcha, que té la dispositiva, literalment, com es diu:  
«Dispositiva  
Estime de forma parcial la demanda interposada per l'entitat Empresa Mixta Valenciana de Aguas, SA (Emivasa), contra Salvador Benavent Almarcha i:  
a) Declare resolt el contracte de subministrament d'aigua potable i manteniment de comptador mesurador de consum subscrit el 23 d'agost de 1960, en virtut del qual l'entitat demandant havia de subministrar aigua potable, instal·lar i conservar el corresponent comptador en relació amb l'immoble siti a la plaça de Calabuig, número 15, 1r, baixos, esquerra, de València, i condemne Salvador Benavent Almarcha a sotmetre's a la declaració esmentada, el qual haurà de portar a terme les actuacions que calguen per a fer cessar de forma efectiva el subministrament d'aigua, amb l'advertència que, si no ho fa així, s'efectuarà a càrrec seu i en la forma indicada en els fonaments de dret d'aquesta resolució.  
b) Condemne Salvador Benavent Almarcha a pagar 4.776,30 euros i els interessos legals de la quantitat esmentada computats des de la data de la interpel·lació judicial.  
c) Absolc Salvador Benavent Almarcha de la resta de pretensions formulades en contra seua.  
Quant a les costes, cada part pagarà les causades a instàncies seues i les comunes a mitges.  
Incloeu aquesta resolució en el llibre de sentències i deixeu-ne una testimoniança en les actuacions. Notifiqueu-la a les parts i feu-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València. Caldrà preparar el recurs davant d'aquest Jutjat, dins del termini de cinc dies, d'acord amb els tràmits que estableixen els articles 457 i següents de la vigent Llei d'Enjudiciament Civil.  
Aquesta és la meua sentència, que pronuncie, mane i firme».  
I perquè valga de notificació de la sentència al demandat, en parador ignorat, expedisc aquest edicte.  
València, 29 de desembre de 2010.- La secretària judicial: Míriam Muñoz Peiró.